CELEX: 22005D0867
Language: hu
Date: 2005-10-10 00:00:00
Title: 2005/867/EK: Az EK-Andorra vegyes Bizottság 1/2005 határozata ( 2005. október 10. )

6.12.2005   
            
            
               HU
            
            
               Az Európai Unió Hivatalos Lapja
            
            
               L 318/26
            
         
      AZ EK-ANDORRA VEGYES BIZOTTSÁG 1/2005 HATÁROZATA
   
   (2005. október 10.)
   (2005/867/EK)
   A VEGYES BIZOTTSÁG,
   tekintettel az Európai Gazdasági Közösség és az Andorrai Hercegség között levélváltás formájában létrejött, 1990. június 28-án Luxembourgban aláírt megállapodásra (1) és különösen annak 17. cikkére,
   tekintettel az Európai Gazdasági Közösség és az Andorrai Hercegség között levélváltás formájában létrejött megállapodás állat-egészségügyi kérdések tekintetében történő kiegészítéséről szóló, 1997. május 15-én Brüsszelben aláírt jegyzőkönyvre (2) és különösen annak 2. cikkére,
   mivel:
   Az EK-Andorra vegyes bizottságnak az Európai Gazdasági Közösség és az Andorrai Hercegség között levélváltás formájában létrejött megállapodás állat-egészségügyi kérdések tekintetében történő kiegészítéséről szóló jegyzőkönyv 2. cikkének megfelelően létrehozott állat-egészségügyi albizottsága 2005. január 25-i és 26-i andorrai ülésén azt javasolta, hogy az EK-Andorra vegyes bizottság 2/1999 (3), 1/2001 (4) és 2/2003 (5) határozataiban megállapított állat-egészségügyi jogszabályok kiegészítéseként fogadják el az Andorra által alkalmazandó közösségi állat-egészségügyi rendelkezések kiegészítő jegyzékét. A jegyzékben megállapított közösségi állat-egészségügyi jogszabályokat Andorrának e határozat elfogadásától számított 18 hónapon belül át kell ültetnie és végre kell hajtania,
   A KÖVETKEZŐKÉPPEN HATÁROZOTT:
   1. cikk
   (1)   Az e határozat mellékletében megállapított közösségi állat-egészségügyi rendelkezéseket Andorra e határozat elfogadásától számított 18 hónapon belül átülteti és végrehajtja.
   (2)   Az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendelet (6) tekintetében Andorrának kizárólag az élelmiszer-biztonságra vonatkozó rendelkezéseket kell átültetnie és végrehajtania. Andorra részvétele a 178/2002/EK rendelet 50. cikke (6) bekezdésével létrehozott sürgősségi riasztórendszerben azon időponttól kezdődik, amikor a fent említett intézkedéseket átülteti az andorrai jogszabályokba és az említett intézkedéseket végrehajtja.
   (3)   A takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendelet (7) 31. cikkének megfelelően Andorra továbbítja az engedélyezett létesítmények jegyzékeit a Bizottságnak és a tagállamok illetékes hatóságának.
   (4)   A 882/2004/EK rendelet 45. cikke értelmében az andorrai létesítmények ugyanolyan közösségi ellenőrzéseknek vannak alávetve, mint a Közösségben található létesítmények. E rendelet V. címe értelmében Andorra jóváhagyásra benyújtja az állat-egészségügyi jegyzőkönyv 2. cikkének megfelelően létrehozott állat-egészségügyi alcsoportnak a hivatalos ellenőrzési tervet. A terv újabb frissítéseiről értesítik a Bizottságot, amely jóváhagyja azt és az Élelmiszerlánc- és Állat-egészségügyi Állandó Bizottságon belül tájékoztatja a tagállamokat.
   (5)   A 92/65/EGK tanácsi irányelvvel módosított, a kedvtelésből tartott állatok nem kereskedelmi célú mozgása tekintetében és a kedvtelésből tartott állatok nem kereskedelmi célú mozgására vonatkozó állat-egészségügyi követelményekről szóló, 2003. május 26-i 998/2003/EK európai parlamenti és tanácsi rendelet (8) 14. cikke harmadik albekezdésének b) pontjában megállapított hivatalos ellenőrzés céljából való elkülönítésre vonatkozó intézkedés végrehajtása érdekében Andorra megállapodást köt Franciaországgal és Spanyolországgal. Ugyanezen rendelet 15. cikkének végrehajtása céljából Andorra az egyes húsevő háziállatok veszettség elleni vakcinázása hatékonysági vizsgálatának laboratóriumok számára történő engedélyezéséről szóló, 2004. március 4-i 2004/233/EK bizottsági határozattal (9) kijelölt laboratóriumokat használja. Andorrát törlik az e rendelet II. melléklete B. részének 2. szakaszában található jegyzékből és áthelyezik a II. melléklet B részének 1. szakaszába.
   2. cikk
   Ez a határozat 2005. november 1-jén lép hatályba.
   
      Kelt Brüsszelben, 2005. október 10-én.
      
         
            a Vegyesbizottság részéről
         
         
            az elnök
         
         Juli MINOVES
         
      
   
   
      (1)  HL L 374., 1990.12.31., 14. o.
   
      (2)  HL L 148., 1997.6.6., 16. o.
   
      (3)  HL L 31., 2000.2.5., 84. o.
   
      (4)  HL L 33., 2002.2.2., 35. o.
   
      (5)  HL L 269., 2003.10.21., 28. o.
   
      (6)  HL L 31., 2002.2.1., 1. o. Az 1642/2003/EK rendelettel (HL L 245., 2003.9.29., 4. o.) módosított rendelet.
   
      (7)  HL L 165., 2004.4.30., 1. o.
   
      (8)  HL L 146., 2003.6.13., 1. o. A legutóbb az 1193/2005/EK rendelettel (HL L 194., 2005.7.26., 4. o.) módosított rendelet.
   
      (9)  HL L 71., 2004.3.10., 30. o. A legutóbb a 2005/656/EK határozattal (HL L 241., 2005.9.17., 63. o.) módosított határozat.
   
      MELLÉKLET
      Az alábbi alapszövegekre történő hivatkozások magukban foglalják a minden módosításra és végrehajtási szabályra történő hivatkozásokat is
      Az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendelet (1).
      Az élelmiszer-higiéniáról szóló, 2004. április 29-i 852/2004/EK európai parlamenti és a tanácsi rendelet (2).
      Az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és a tanácsi rendelet (3).
      Az emberi fogyasztásra szánt állati eredetű termékek hatósági ellenőrzésének megszervezésére vonatkozó különös szabályok megállapításáról szóló, 2004. április 29-i 854/2004/EK európai parlamenti és a tanácsi rendelet (4).
      A takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és a tanácsi rendelet (5).
      Az emberi fogyasztásra szánt egyes állati eredetű termékek előállítására és forgalomba hozatalára vonatkozó élelmiszer-higiéniai és állat-egészségügyi feltételekről szóló egyes irányelvek hatályon kívül helyezéséről, valamint a 89/662/EGK, a 92/118/EGK tanácsi irányelv és a 95/408/EK tanácsi határozat módosításáról szóló, 2004. április 21-i 2004/41/EK európai parlamenti és a tanácsi irányelv (6).
      A kedvtelésből tartott állatok nem kereskedelmi célú mozgására vonatkozó állat-egészségügyi követelményekről és a 92/65/EGK tanácsi irányelv módosításáról szóló, 2003. május 26-i 998/2003/EK európai parlamenti és a tanácsi rendelet (7).
      A juh- és kecskefélék azonosítási és nyilvántartási rendszerének létrehozásáról, valamint az 1782/2003/EK rendelet, továbbá a 92/102/EGK és a 64/432/EGK irányelv módosításáról szóló, 2003. december 17-i 21/2004/EK tanácsi rendelet (8).
      A emberi fogyasztásra szánt állati eredetű termékek előállítására, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelv (9).
      
         (1)  HL L 31., 2002.2.1., 1. o.
      
         (2)  HL L 139., 2004.4.30., 1. o.
      
         (3)  HL L 139., 2004.4.30., 55. o.
      
         (4)  HL L 139., 2004.4.30., 206. o.
      
         (5)  HL L 165., 2004.4.30., 1. o.
      
         (6)  HL L 157., 2004.4.30., 33. o.
      
         (7)  HL L 146., 2003.6.13., 1. o.
      
         (8)  HL L 5., 2004.1.9., 8. o.
      
         (9)  HL L 18., 2003.1.23., 11. o.